बीते समय से क्रिकेट आस्ट्रेलिया (सीए) और खिलाड़ियों के बीच वेतन विवाद सुलझने का नाम नहीं ले रहा है। जिसके कारण आस्ट्रेलिया-ए टीम ने अपना आगामी दक्षिण अफ्रीकी दौरा रद्द कर दिया।30 जून को मौजूदा अनुबंध समाप्त होने के बाद सीए द्वारा किए गए नए सैलरी मॉडल में बदलाव को ऑस्ट्रलियाई खिलाड़ियों ने ठुकरा दिया था। जिसके बाद बोर्ड ने चेतावनी देते हुए कहा था कि प्लेयर्स का एग्रीमेंट समाप्त हो रहा है और नया एग्रीमेंट नहीं मानने वाले क्रिकेटर्स बेरोजगार हो जाएंगे।